Chuegos Olimpicos d'Atenas 1896

Os **Chuegos Olimpicos de Atenas 1896**, conoixius tamién como ***Chuegos d'a I Olimpiada d'a era moderna***, estioron os Chuegos Olimpicos que se celebroron en Atenas (Reino de Grecia hue Grecia) dende o 6 d'abril dica o 15 d'abril de 1896. I participoron 241 atletas  varons de catorce países (no participó garra persona de sexo femenín). Por os problemas de transporte y comunicación d'ixas anyadas parteciparon principalment atletas europeos y d'Estaus Unius sin garra partecipant d'Africa ni d'Asia.  

Os Chuegos Olimpicos d'Atenas 1896 estioron l'acayecimiento esportivo con a mayor participación d'esportistas y espectadors dica ista calendata, estioron reconoixius como un exito. L'Estadio Panathinaiko, que fue o primer gran estadio moderno construyiu ta un acayecimiento esportivo se quedó chicot y fue o puesto a on mas chent se hi reunió ta veyer un acayecimiento esportivo dica ixa calendata.

Tan nomás nueu esportes estioron incluyius en o programa d'os chuegos, con la disputa de 43 prebas,  lo remo y la vela estioron incluyius pero habioron d'estar cancelaus a causa d'os fuertes aires lo día d'a competición.

O millor esportista estió Karl Schuhmann con cuatre medallas d'oro ganadas y os mes remerauss, James Conolly, que estió lo primer campión olimpico d'a era moderna, y o griego Spiridon Louis, campión olimpico d'a preba de maratón y convertiu en un heroi ta os griegos.

Dende ista primera edición cada cuatre anyos se tornan a organizar y atletas y espectadors de tot o mundo tornan a reunirse en una ciudat designada por o COI. Nomás as grans guerras mundials d'o sieglo XX impidioron a suya organización, pero una vegada rematadas se tornoron a organizar dica l'actualidat, que encara se continan fendo.

Atenas tornó a organizar unos Chuegos Olimpicos en l'anyo 2004, con os Chuegos d'a XXVIII Olimpiada.

## Esportes

Se suchirioron una gran cantidat d'esportes pa lo programa d'Atenas, y como resultau lo primer anuncio oficial sobre los eventos que se desenvolverían incluyió esportes como futbol y críquet. Estes plans no se concretaron y no toz los esportes anunciaus inicialment estioron en a lista final, tan nomás nueu esportes estioron incluyius en o programa d'os chuegos, con la disputa de 43 prebas,  lo remo y la vela estioron incluyius pero habioron d'estar cancelaus a causa d'os fuertes aires lo día d'a competición.

## Esportistas destacaus
*Categoría prencipal:* Esportistas d'os Chuegos Olimpicos de 1896.

* Carl Schuhmann - Tres medallas d'oro en chimnasia y una en luita.
* Robert Garret - Dos medallas d'oro y dos d'archent en atletismo.
* Alfred Flatow - Tres medallas d'oro y una d'archent en chimnasia.
* Hermann Weingärtner - Tres medallas d'oro, dos d'archent y una de bronce en chimnasia.
* Spiridon Louis - Estió lo primer campión olimpico d'a maratón.
* James Conolly - Estió lo primer campión olimpico d'a era moderna.

## Países participants
O cencepto d'equipo estatal no estió garra important en os primers Chuegos Olimpicos, bi ha bellas controversias sobre los países que partecipaban y os que representaban os atletas.  O COI (Comité Olimpico Internacional), reconoixe a participación de 14 países, pero no cuals yeran. Atras fuents sí que fan listaus  y coinciden en istos:

Belchica y Rusia inscribioron atletas pero no parteciporon.

## Siedes
S'utilizoron siet siedes y o Estadio Panathinaiko estió a siede prencipal, albergando cuatro d'os nueu esportes disputaus. A ciudat de Marathon sirvió como siede de l'evento de maratón y os eventos de cursas ciclistas en ruta. A natación se fació en a badía de Zea, a esgrima en o Zappeion, o tiro esportivo en Kallithea y o tenis, que yera un esporte desconoixiu pa los griegos en ixa epoca, en o Athens Lawn Tennis Club.

## Medallero
En as cerimorias de premiación d'as pruebas feitas mientres os I Chuegos Olimpicos, os premios entregaus a los primers claseficaus no fuoron os de agora. Nomás recibioron premio o primer y o segundo clasificaus, a os primers lis entregoron una medalla d'archent, una rama d'olivera y un diploma. Ta os segundos clasificaus, una medalla d'arambre, una rama d'olivera y un diploma.

## Referencias

## Vinclos externos

* / Pachina web oficial de l'''Olympic Movement''